Diari Oficial de la Generalitat Valenciana


Sumari del DOGV 6018, del 21-05-2009 (2009/5491)

RESOLUCIÓ de 28 d'abril de 2009, de la directora general d'Empreses Agroalimentàries i Desenvolupament del Medi Rural, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2009-2010.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6018

Data del DOGV
:   21-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5491


Data del document
:   28-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * suport econòmic
    * assignació per estudis
    * ajuda pública

RESOLUCIÓ de 28 d'abril de 2009, de la directora general d'Empreses Agroalimentàries i Desenvolupament del Medi Rural, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2009-2010. [2009/5491]
L'Orde de 23 de maig de 1994, del conseller d'Agricultura, Pesca i Alimentació, regula la concessió de beques a l'Institut Politècnic Maritimopesquer del Mediterrani d'Alacant i establix que es realitzarà una convocatòria per a cada curs acadèmic i se'n fixarà el nombre i la quantia.
L'Orde de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Maritimopesquer del Mediterrani d'Alacant, a les ensenyances dels cursos de patró local i patró costaner polivalent i modifica parcialment l'Orde de 23 de maig de 1994; i l'Orde de 17 d'abril de 2000, de la Conselleria d'Agricultura, Pesca i Alimentació, inclou en el règim de beques la fase pràctica de formació en centres de treball.
D'acord amb esmentades ordes, i en virtut de les facultats que estes m'atorguen, resolc:
Primer
1. Convocar beques per als alumnes de l'Institut Politècnic Maritimopesquer del Mediterrani (d'ara endavant IPMP) per al curs acadèmic 2009/2010 en el nombre i la quantia següents:
1.1. Beques per a mitja manutenció, per a cursar estudis en el mateix IPMP:
a) 1 beca per al Curs de Patró Local de Pesca
Duració del curs: tres mesos. Inici al setembre de 2009.
Import de la beca: 258 euros.
b) 5 beques per al Curs de Patró Costaner Polivalent
Duració del curs: sis mesos. Inici al gener de 2010.
Import de la beca: 516 euros.
c) 7 beques per al primer curs de LOGSE de grau mitjà o superior
Duració del curs: nou mesos. Inici al setembre de 2009.
Import de la beca: 774 euros.
d) 6 beques per al segon any LOGSE grau mitjà o superior
Duració del curs: tres mesos. Inici al setembre de 2009.
Import de la beca: 258 euros.
1.2. Beques de manutenció completa i d'allotjament, per a cursar estudis en el mateix IPMP:
a) 1 beca per al Curs de Patró Local de Pesca
Duració del curs: tres mesos. Inici al setembre de 2009.
Import de la beca: 945 euros.
b) 10 beques per al Curs de Patró Costaner Polivalent
Duració del curs: sis mesos. Inici al gener de 2010.
Import de la beca: 1.890 euros.
c) 40 beques per al segon any de LOGSE grau mitjà o superior
Duració del curs: tres mesos. Inici al setembre de 2009.
Import de la beca: 945 euros.
d) 40 beques per al primer curs de LOGSE de grau mitjà o superior
Duració del curs: nou mesos. Inici al setembre de 2009.
Import de la beca: 2.835 euros.
1.3. Beques de formació en centre de treball
a) 13 beques per al Mòdul de LOGSE de Busseig
Duració del mòdul: quatre mesos. Inici a l'octubre de 2009.
Import de la beca: 536 euros.
b) 40 beques per al Mòdul de Grau Mitjà o Superior
Duració del mòdul: sis mesos. Inici al gener de 2010.
Import de la beca: 804 euros.
2. L'import de les beques per a mitja manutenció i manutenció completa que sobren es destinarà, en primer lloc, als alumnes previstos en l'article sèptim de l'Orde de 23 de maig de 1994, del conseller d'Agricultura, Pesca i Alimentació.
Si continua existint pressupost que sobra, l'import de les beques per a mitja manutenció que sobren en alguns dels grups esmentats s'acumularan en el grup següent i les de l'últim grup en el primer.
L'import de les beques de manutenció completa i d'allotjament que sobren en alguns dels grups esmentats s'acumularà en el grup següent i les de l'últim grup en el primer.
L'import de les beques que sobra de formació en el centre de treball, s'acumularà a les beques de manutenció completa i d'allotjament.
3. La concessió de les beques queda condicionada a la realització efectiva dels cursos, i queden automàticament denegades les sol·licituds si no es realitza el curs per al qual s'ha sol·licitat.
4. El pagament de les beques dels apartats 1.1 i 1.2 s'efectuarà després de cada una de les mensualitats del curs acadèmic i les de l'apartat 1.3 a la finalització del mòdul, certificat previ del director de l'Institut en què acredite l'assistència de l'alumne i el compliment de les obligacions escolars.
Segon
L'import màxim de les beques fixat d'acord amb allò que s'establix en l'article 9 de l'esmentada orde, serà de 80.157,00 euros per a l'exercici de 2009 i de 139.820,00 euros per a l'exercici de 2010, que s'imputaran a càrrec de l'aplicació pressupostària del programa 26.32.49.5828.566.58.8, línia T2427.
La part de les ajudes concedides a càrrec de l'exercici 2010 queda legalment condicionada al fet que en la llei de pressupostos per a l'esmentat exercici es consigne la quantitat esmentada, i en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.
Tercer
Els alumnes que sol·liciten beca per a cursar estudis en el mateix IPMP hauran de cursar més de la mitat dels mòduls o seccions que componen el curs per al qual se sol·licita la beca.
Quart
Les instàncies es presentaran segons model adjunt a l'Institut Politècnic Maritimopesquer del Mediterrani, carrer del Moll Pesquer, s/n, 03630 Alacant; a la Direcció Territorial de la Conselleria d'Agricultura, Pesca i Alimentació, carrer del Professor Manuel Sala, número 2, 03656 Alacant; o per qualsevol forma de les establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei 4/1999, de modificació de l'anterior llei esmentada.
Quint
El termini per a la presentació de sol·licituds començarà l'endemà de la publicació d'esta resolució en el Diari Oficial i finalitzarà el 7 de setembre de 2009. La resolució de la convocatòria s'haurà de produir, com a màxim, el dia 31 d'octubre de 2009. La falta de resolució en l'esmentat termini tindrà efecte denegatori de les beques sol·licitades.
Este acte posa fi a la via administrativa, i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 28 d'abril de 2009.- La consellera d'Agricultura, Pesca i Alimentació, p. d. (Orde de 23 de maig de 1994, DOGV núm. 2287), la directora general d'Empreses Agroalimentàries i Desenvolupament del Medi Rural: Amparo Montoro Blasco.